CELEX: C2007/117/27
Language: ro
Date: 2007-05-26 00:00:00
Title: Cauza C-150/07: Acțiune introdusă la 15 martie 2007 — Comisia Comunităților Europene/Republica Portugheză

26.5.2007   
            
            
               RO
            
            
               Jurnalul Oficial al Uniunii Europene
            
            
               C 117/17
            
         Acțiune introdusă la 15 martie 2007 — Comisia Comunităților Europene/Republica Portugheză
   (Cauza C-150/07)
   (2007/C 117/27)
   Limba de procedură: portugheza
   Părțile
   
      Reclamantă: Comisia Comunităților Europene (reprezentanți: G. Wilms și M. Afonso, agenți)
   
      Pârâtă: Republica Portugheză
   Concluziile reclamantei
   
               —
            
            
               Constatarea faptului că Republica Portugheză nu și-a îndeplinit obligațiile care îi revin în temeiul articolelor 2, 6 alineatul (2), 9, 10 și 11 din Regulamentul (CEE, Euratom) nr. 1552/89 (1) întrucât a refuzat să plătească Comisiei dobânzi de întârziere datorate pentru plata cu întârziere a resurselor proprii în cadrul regimului ATA și întrucât nu și-a modificat practica națională în materie de înregistrare în contabilitate a resurselor proprii în cadrul regimului menționat.
            
         
               —
            
            
               Obligarea Republicii Portugheze la plata cheltuielilor de judecată.
            
         Motivele și principalele argumente
   La 21 februarie 1992, dată la care a avut loc stabilirea din oficiu a taxelor vamale în cauză, aceste sume nu fuseseră contestate în mod formal nici de debitor, nici de către asociația garant, plata acestor taxe fiind garantată în temeiul articolului 6 alineatul (1) din Convenția ATA. În consecință, erau îndeplinite condițiile pentru înregistrarea în contabilitate A a sumelor constatate.
   Sumele în cauză ar fi trebuit înregistrate în contabilitate A și puse la dispoziția bugetului comunitar potrivit prevederilor Regulamentului nr. 1552/89. Întrucât autoritățile portugheze au înregistrat cu întârziere aceste sume în contul la care se referă articolul 9 alineatul (1) din Regulamentul nr. 1552/89, sunt datorate dobânzi de întârziere calculate potrivit articolului 11 din acest regulament și, începând cu 31 mai 2000, în temeiul articolului 11 din Regulamentul 1150/2000 (2). Totodată, autoritățile portugheze ar fi trebuit să își adapteze practica națională la normele comunitare cu privire la toate cazurile similare care se pot produce în cadrul regimului definit de Convenția ATA.
   
      (1)  Regulamentul (CEE Euratom) nr. 1552/89 al Consiliului din 29 mai 1989 de punere în aplicare a Deciziei 88/376/CEE, Euratom privind resursele proprii ale Comunităţilor (JO L 155, p. 1).
   
      (2)  Regulamentul (CE, Euratom) nr. 1150/2000 al Consiliului din 22 mai 2000 privind punerea în aplicare a Deciziei 94/728/CE, Euratom referitoare la sistemul resurselor proprii ale Comunităților (JO L 130, p. 1).